CELEX: 32004R1091
Language: sl
Date: 2004-06-10 00:00:00
Title: Uredba Komisije (ES) št. 1091/2004 z dne 10. junija 2004 o spremembi Uredbe (ES) št. 549/2000 o intervencijskih centrih za riž

11.6.2004   
            
            
               SL
            
            
               Uradni list Evropske unije
            
            
               L 209/8
            
         
      UREDBA KOMISIJE (ES) št. 1091/2004
   z dne 10. junija 2004
   o spremembi Uredbe (ES) št. 549/2000 o intervencijskih centrih za riž
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju splošnih pravil skupne ureditve trga za riž, kakor je določeno z Uredbo Sveta (ES) št. 3072/95 (1), in zlasti člena 8,
   ob upoštevanju naslednjega:
   
               (1)
            
            
               Uredba Komisije (ES) št. 549/2000 (2) z dne 14. marca 2000 o določitvi intervencijskih centrov za riž mora vsebovati navedbo intervencijskih centrov za riž na Madžarskem, edinem pridelovalcu riža med novimi državami članicami, ki so se Evropski uniji pridružile 1. maja 2004. Zadevna navedba mora madžarske intervencijske centre za riž vključevati za izvajanje intervencije od 10. maja 2004 skladno z Uredbo Komisije (ES) št. 708/98 (3).
            
         
               (2)
            
            
               Madžarska je določila dva intervencijska centra za intervencije na trgu za riž.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 549/2000, v kateri so določene regije, ki pridelujejo riž, in intervencijski centri, se spremeni na naslednji način:
   Madžarska se doda kot točka 6, kakor je razvidno iz nadaljevanja.
   
      
                  „6. MADŽARSKA
               
            
                  Regija
               
               
                  Intervencijski center
               
            
                  Severna Velika nižina
               
               
                  Karcag
               
            
                  Južna Velika nižina
               
               
                  Szarvas“
               
            
   Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 10. maja 2004.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. junija 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 329, 30.12.1995, str. 18. Uredba, nazadnje spremenjena z Uredbo Komisije (ES) št. 411/2002 (UL L 62, 5.3.2002, str. 27).
   
      (2)  UL L 67, 15.03.2000, str. 14.
   
      (3)  UL L 98, 31.3.1998, str. 21. Uredba, nazadnje spremenjena z Uredbo Komisije (ES) št. 579/2004 (UL L 90, 27.3.2004, str. 54).